
Valós területek generálása és fák detektálása

Kulcsszavak: képfeldolgozás; algoritmusok; környezet; növényzet
A szakdolgozat a háromdimenziós területek generálásának és fák detektálásának lehetséges módszereit tárgyalja. A kutatás célja olyan módszerek és algoritmusok kidolgozása, amelyek lehetővé teszik a valósághű háromdimenziós környezeti fájlok létrehozását, valamint a fák pontos és hatékony felismerését és azonosítását. A bevezető rész ismerteti az eddig már bemutatott megoldásokat, és röviden leírja, hogy miként épülnek fel a magasság térképek és a műholdképek. A dolgozat első része bemutatja miként lehet magasság térképek segítségével olyan állományt generálni, ami megjeleníthető erre specifikus programokban. Ezt követően a fő témára tér át, ami bemutatja, hogy az ezekhez a területekhez tartozó műholdképeken miként lehetséges a fák detektálása. A dolgozat részletezi a lehetséges megoldásokat és emellett kitér a jelenleg legoptimálisabbnak tartott megoldásra. A dolgozatban bemutatott algoritmus képes megtalálni és felismerni a fákat a megadott műholdképek bemeneti adatai alapján. Az algoritmus hatékonyan kezeli a kihívásokat, mint például a fák ágai és levelei közötti átfedések, vagy a más tárgyakkal való összetéveszthetőség. Mivel lényegi részben képfeldolgozásra épül így, az ebből eredő módszereket is részletezi a tanulmány. A befejező részben bemutatja a teljes megoldást, annak pontosságát és természetesen annak a való életben lehetséges felhasználási területét, emellett összegzi a végeredményt és tárgyalja az esetleges jövőbeli fejlesztések lehetőségét is. Az eddigi kísérletek azt mutatják, hogy az itt kidolgozott módszerek és algoritmusok hatékonyak és egész pontosak a háromdimenziós területek generálásában és a fák detektálásában.



